אלישה קיז

אלישה אוג'לו קוק (באנגלית: Alicia Augello Cook), המוכרת בשם הבמה שלה אלישה קיז (באנגלית: Alicia Keys; נולדה ב-25 בינואר 1981) היא זמרת נשמה ורית'ם אנד בלוז, פזמונאית, פסנתרנית ומפיקת תקליטים אמריקאית. בנוסף, קיז היא גם שחקנית, סופרת ופילנתרופית. קיז נולדה במנהטן שבניו יורק. בגיל 7 החלה לנגן בפסנתר, למדה מוזיקה קלאסית, וניגנה יצירות של בטהובן, מוצרט והמלחין החביב עליה, שופן. אלבום הבכורה שלה "Songs in A Minor" היה הצלחה מסחררת. האלבום מכר יותר מ-12 מיליון עותקים ברחבי העולם וזכה בחמישה פרסי גראמי ב-2002, כולל אלבום האר אנד בי הטוב ביותר ושיר השנה עבור "'Fallin" וקיז אף זכתה בפרס פריצת השנה. אלבומה השני "The Diary of Alicia Keys" יצא לאור ב-2003 ואף הוא זכה להצלחה עולמית ומכר 8 מיליון עותקים. האלבום זיכה את קיז בעוד ארבעה פרסי גראמי ב-2005. באותה שנה, הוציאה קיז אלבום לייב ראשון שנקרא "Unplugged" שהגיע למקום הראשון בארצות הברית - האישה הראשונה שאלבום "MTV Unplugged" שלה מגיע למקום הראשון. האלבום השלישי שלה "As I Am" יצא לאור ב-2007 ומכר חמישה מיליון עותקים וזיכה את קיז בעוד שלושה פרסי גראמי. באותה שנה, קיז הופיעה בסרט החיים הסודיים של הדבורים. היא הוציאה לאור את האלבום הרביעי שלה "The Element Of Freedom" בדצמבר 2009, שהיה האלבום הראשון של קיז שהגיע למקום הראשון בבריטניה. את אלבומה החמישי "Girl On Fire" קיז הוציאה לאור בנובמבר 2012, האלבום היה האלבום החמישי של קיז שהגיע למקום הראשון בארצות הברית. קיז זכתה במספר רב של פרסים ומכרה מעל 35 מיליון אלבומים ו-30 מיליון סינגלים ברחבי העולם. מגזין בילבורד הכתיר אותה כזמרת האר אנד בי של העשור 00', וערוץ המוזיקה VH1 הכניס אותה, ב-2010, לרשימת 100 האומנים הטובים בכל הזמנים. קיז פתחה את הסופרבול בשירת המנון ארצות הברית, בפברואר 2013. ב-4 ביולי 2013 הופיעה קיז לראשונה בישראל, במסגרת סיבוב ההופעות העולמי שלה "Set The World On Fire Tour". קיז הופיעה בהיכל נוקיה, לעיני כ-8,000 צופים ואירחה את הזמר הישראלי עידן רייכל. ב-27 בספטמבר 2014 ביצעה את השיר "We Are Here" יחד עם עידן רייכל ועם הזמר עלי עמר מרמאללה במסגרת פסטיבל "Global Citizien" על במת הסנטרל פארק בניו יורק (שודר בערוץ NBC). בשנת 2015 ערכה הופעת קמע בסרט "ג'ם וההולוגרמות" לצד אריאנה גרנדה וקשה. באותה שנה התארחה בעונה השנייה של סדרת הדרמה "אימפריה" בתפקיד סקיי סאמרס, בכיכובם של טרנס הווארד וטראג'י פ. הנסון. באפריל 2020, בתקופת מגפת הקורונה, הוציאה לאור את השיר "Good Job", המשבח את אנשי המקצוע בתחומי הבריאות והחינוך שהתמודדו עם המגפה. בשנת 2020 שימשה כמפיקת הסרט "בתוך הקצב" בנטפליקס. בשנת 2023 היא כתבה, הלחינה והפיקה את המחזמר הראשון שלה, "Hell's Kitchen", שבכורתו התקיימה באוף ברודוויי ב-24 באוקטובר 2023 ולאחר מכן בתיאטרון ברודוויי ב-20 באפריל 2024. 2 שחקניות זכו בפרס הטוני על תפקידן במחזמר בטקס בשנת 2024. בפברואר 2024, השתתפה במופע המחצית של סופרבול LVIII, כזמרת אורחת של אשר והופיעו ביחד עם 2 שירים שלה. ב-31 ביולי 2010, נישאה קיז לראפר סוויז ביטז בקורסיקה. באוקטובר 2010 נולד בנם הבכור ובדצמבר 2014 נולד בנם השני. קיז היא המייסדת והדוברת העולמית של "Keep a Child Alive", מוסד ללא כוונת רווח שמספק רפואה, טיפול ביתומים ונותן תמיכה כלכלית לאנשים המתמודדים עם איידס ו-HIV באפריקה והודו. קיז היא המארחת והמנהלת האמנותית של מופע הצדקה השנתי של המוסד שנקרא הנשף השחור. בספטמבר 2020 ייסדה קיז, ביחד עם ליגת ה-NFL קרן על סך מיליארד דולר אשר מטרתה לתמוך בקהילות ועסקים אפרו-אמריקאיים. 2001: Songs in A Minor 2003: The Diary of Alicia Keys 2007: As I Am 2009: The Element of Freedom 2012: Girl on Fire 2016: Here 2020: Alicia 2021: Keys 2022: Santa Baby 2005: Unplugged 2013: VH1 Storytellers 2002: ­Remixed & Unplugged in A Minor 2008: Remixed 2008: As I Am: The Super Edition 2010: ­The Platinum Collection 2011: Songs in A Minor – 10th Anniversary Edition 2011: The Collection 2013: Girl on Fire: Australian Tour Edition 2017: The Vault Playlist, Vol. 1 2003: From Start to Stardom 2004: The Diary of Alicia Keys 2005: Unplugged 2013: VH1 Storytellers 2002–2001: Songs in A Minor Tour 2004: Verizon Ladies First Tour 2005: Diary Tour 2008: As I Am Tour 2010: Freedom Tour 2011: Piano & I: An Intimate Evening with Alicia Keys and Her Piano 2013: Set the World on Fire Tour 2022: Alicia + Keys World Tour אתר האינטרנט הרשמי של אלישה קיז (באנגלית) אלישה קיז, ברשת החברתית פייסבוק אלישה קיז, ברשת החברתית אקס (טוויטר) אלישה קיז, ברשת החברתית אינסטגרם אלישה קיז, ברשת החברתית טיקטוק אלישה קיז, סרטונים בערוץ היוטיוב אלישה קיז, ברשת החברתית Goodreads אלישה קיז, במסד הנתונים הקולנועיים IMDb (באנגלית) אלישה קיז, באתר "אידיבי", מאגר הידע העברי לקולנוע ישראלי ועולמי אלישה קיז, באתר AllMovie (באנגלית) אלישה קיז, באתר Rotten Tomatoes (באנגלית) אלישה קיז, באתר Metacritic (באנגלית) אלישה קיז, במסד הנתונים הקולנועיים KinoPoisk (ברוסית) אלישה קיז, באתר אפל מיוזיק (באנגלית) אלישה קיז, באתר ספוטיפיי אלישה קיז, באתר סאונדקלאוד (באנגלית) אלישה קיז, באתר Last.fm (באנגלית) אלישה קיז, באתר AllMusic (באנגלית) אלישה קיז, באתר MusicBrainz (באנגלית) אלישה קיז, באתר דיזר אלישה קיז, באתר Yandex.Music (ברוסית) אלישה קיז, באתר Discogs (באנגלית) אלישה קיז, באתר Songkick (באנגלית) אלישה קיז, באתר Genius אלישה קיז, באתר SecondHandSongs אלישה קיז, באתר MOOMA (בארכיון האינטרנט) אלישה קיז, באתר בילבורד (באנגלית) אלישה קיז, באתר טיידל (באנגלית) אלישה קיז, באתר אמזון מיוזיק אלישה קיז, האתר הרשמי שרון מולדאבי, ‏לא מקיזה דם: אלישה קיז משיקה אלבום רביעי מוצלח, באתר גלובס, 13 בדצמבר 2009 איתמר הנדלמן סמית, מבושמת מהצלחה, באתר את, 9 בספטמבר 2015 עדי שחם, ‏מהילדות הקשה בניו יורק ועד לגראמי: הסיפור האמיתי של אלישיה קיז, באתר onlife,‏ 5 בפברואר 2019 אלישה קיז, באתר אנציקלופדיה בריטניקה (באנגלית) ערן סויסה, פשוט דיווה, באתר ישראל היום, 5 ביולי 2013 אמיר צומר‏, אלישיה קיז בישראל: ערב מופלא של יוצרת בשיאה, באתר וואלה, 5 ביולי 2013 עמי פרידמן, עידן רייכל ואלישיה קיז: "מייצגים את האהבה", באתר ynet, 28 בספטמבר 2014 Alicia Keys debuts powerful anthem in partnership with CNN, באתר CNN, ‏24 באפריל 2020 (באנגלית) טניה גרסיה‏, אופסי, גם החבריקו התפקד: הפדיחה של אשר על במת הסופרבול, באתר וואלה, 12 בפברואר 2024 נעם קסל, הבחורה אש: אלישיה קיז ילדה את בנה השני, באתר ynet, 29 בדצמבר 2014 יום האיידס הבינלאומי – סלבריטאים יכריזו על מותם הדיגיטלי, באתר גיקטיים, ‏30 בנובמבר 2010 Alicia Celebrates 10 Year Milestone with Keep A Child Alive's Black Ball! » Alicia Keys, Alicia Keys, ‏8 בנובמבר 2013 (באנגלית) Alicia Keys Launches $1B Fund for Black-Owned Business, Explains Why She's Performing at NFL Kickoff, בילבורד, ‏10 בספטמבר 2020